Det er feilmerket to steder i natt. Avkjøringen fra E18 ved Sem og Ås-krysset like ved har fått piler som peker rett i trekantøyene.

– Dette må ha vært gjort i søvne, sier en oppgitt Reidar Jørgensen i Statens vegvesen til tb.no.

Han legger skylda på entreprenørselskapet som har jobbet på oppdrag for dem.

– Her har det blitt gjort en stor feil i natt. Det skal være piler her, men den øverste pilen som er malt på skal jo ikke være der, forteller han.

LES OGSÅ: Vågale bilister havnet i bussluse

Farlig

Han mener merkingen som skjedde natt til fredag kan føre til ulykker.

– Det er klart dette er trafikkfarlig, sier han.

Jørgensen jobber nå på spreng for å få tak i folk fra entreprenørselskapet slik at feilen kan blir rettet opp fortest mulig.

– Det er entreprenørselskapet som har merket feil, og vi skal ut på stedene det er feilmerket i formiddag sammen med dem. Det må freses bort, men det er ikke lett å få mannskap til å gjøre jobben umiddelbart, forteller Jørgensen.

Sprayboks

Hvis ikke entreprenørselskapet får frest vekk merkingen fredag må Jørgensen ty til nødmetoden.

– Da må vi spraye over med sort spraymaling. Det er ikke optimalt, men noe vi gjør i et nødstilfelle. Vi må bare få ordnet dette fort, sier han.

Det har ikke lykkes tb.no å komme i kontakt med entreprenørselskapet fredag formiddag.

LES OGSÅ: Veivesenet svartmalte nattens arbeid

FLERE AKTUELLE SAKER FRA TB.NO

– Forventet ikke å skrape bilen for is midt i september

Så mye bulker vi i parkeringshus

Aqua: – Platene våre er laget i hasjrus